2.9.2022
MT
Il-Ġurnal Uffiċjali tal-Unjoni Ewropea
C 335 A/11
ILMENTI LILL-OMBUDSMAN EWROPEW
Bħaċ-ċittadini kollha tal-Unjoni Ewropea, tista’ tressaq ilment ma’: European Ombudsman 1 avenue du Président Robert Schuman CS30403 67001 Strasbourg FRANCE https://www.ombudsman.europa.eu/en/home Jekk jogħġbok innota li l-ilmenti magħmula lill-Ombudsman Ewropew m’għandhom l-ebda effett sospensiv fuq il-perjodu ta’ żmien stabbilit fl-Artikolu 90(2) u l-Artikolu 91 tar-Regolamenti tal-Persunal għat-tressiq ta’ lmenti jew il-preżentazzjoni ta’ appelli quddiem il-Qorti Ġenerali skont l-Artikolu 270 tat-Trattat dwar il-Funzjonament tal-Unjoni Ewropea.
Bl-istess mod, jekk jogħġbok innota li, skont l-Artikolu 2(4) tal-kundizzjonijiet ġenerali li jirregolaw it-twettiq tad-dmirijiet tal-Ombudsman, kwalunkwe lment imressaq lill-Ombudsman għandu jkun preċedut mill-approċċi amministrattivi xierqa għall-istituzzjonijiet u l-korpi kkonċernati.
OPPORTUNITAJIET INDAQS
Il-KtR se jieħu ħsieb li jevita kull forma ta’ diskriminazzjoni waqt l-għażla.
Japplika politika ta’ opportunitajiet indaqs u taċċetta applikazzjonijiet mingħajr ebda diskriminazzjoni bbażata fuq is-sess, ir-razza, il-kulur, l-oriġini etnika jew soċjali, il-karatteristiċi ġenetiċi, il-lingwa, ir-reliġjon jew it-twemmin, l-opinjoni politika jew kwalunkwe opinjoni oħra, is-sħubija f’minoranza nazzjonali, il-proprjetà, it-twelid, id-diżabilità, l-età, l-orjentazzjoni sesswali, l-istat ċivili jew is-sitwazzjoni tal-familja.
Il-kandidati b’diżabilità huma mistiedna jindikaw kwalunkwe bżonn speċjali li jista’ jkollhom f’nota kunfidenzjali ssiġillata mehmuża mal-applikazzjoni tagħhom.
Din it-talba se tiġi ttrattata b’diskrezzjoni sħiħa, u ma jinżamm l-ebda rekord tagħha.
TALBIET MILL-KANDIDATI GĦALL-AĊĊESS GĦAD-DOKUMENTI LI JIKKONĊERNAWHOM DIRETTAMENT
Il-kandidati għandhom dritt speċifiku ta’ aċċess għal ċerta informazzjoni li tikkonċernahom direttament u individwalment.
Il-kandidati ammessi fiċ-ċentru ta’ evalwazzjoni u l-intervista orali jistgħu jiksbu kopja tar-rapport ta’ evalwazzjoni individwali tagħhom fuq talba.
It-talbiet kollha għall-kopji jistgħu jiġu introdotti biss ladarba l-proċedura tal-għażla tkun tlestiet.
It-talbiet se jiġu ttrattati skont ir-rekwiżit li x-xogħol tal-bord tal-għażla jkun kunfidenzjali u f’konformità mar-regoli dwar il-protezzjoni tal-individwi fir-rigward tal-ipproċessar tad-data personali.
IL-PROTEZZJONI TAD-DATA PERSONALI
Il-KtR, bħala l-korp responsabbli mill-organizzazzjoni ta’ din l-għażla, għandu jiżgura li d-data personali tal-kandidati tiġi pproċessata f’konformità stretta mar-Regolament (UE) 2018/1725 tal-Parlament Ewropew u tal-Kunsill (1), partikolarment fir-rigward tal-kunfidenzjalità u s-sigurtà.
L-Uffiċjal għall-Protezzjoni tad-Data tal-KtR jipprovdi funzjoni konsultattiva indipendenti fir-rigward tal-applikazzjoni tar-Regolament (UE) 2018/1725 u huwa meħtieġ li jżomm reġistru ċentrali tar-rekords kollha tal-attivitajiet tal-ipproċessar tad-data personali mwettqa mill-istituzzjoni.
Id-data personali se tinġabar u tiġi pproċessata biss għall-iskop li tiġi organizzata din l-għażla u jiġi mmaniġġjat ir-riżultat (inklużi aspetti relatati ma’ kwalunkwe awditjar intern jew estern jew kwalunkwe proċedura legali relatata mal-għażla); fejn rilevanti, ċerta data tiġi miżjuda mal-fajl personali tal-kandidati li jintgħażlu li jsiru uffiċjali.
Id-destinatarji tad-data huma: — il-persunal inkarigat mill-proċedura ta’ reklutaġġ fid-Direttorat għar-Riżorsi Umani u l-finanzi; — il-membri tal-bord tal-għażla; — fejn applikabbli, is-Servizz Legali;
(1)
Ir-Regolament (UE) 2018/1725 tal-Parlament Ewropew u tal-Kunsill tat-23 ta’ Ottubru 2018 dwar il-protezzjoni ta’ persuni fiżiċi fir-rigward tal-ipproċessar ta’ data personali mill-istituzzjonijiet, korpi, uffiċċji u aġenziji tal-Unjoni u dwar il-moviment liberu ta’ tali data, u li jħassar ir-Regolament (KE) Nru 45/2001 u d-Deċiżjoni Nru 1247/2002/KE (ĠU L 295, 21.11.2018, p. 39).